text: [{"text_idx": "#000001", "text": "E mai leqa e dua na turaga , ka tiko na nona yabaki ni bula ena 61, mai Koronubu mai Ba ena vuku ni vakacalaka ena tolo ni gaunisala ena bogi ena noa, mai na Queens Road voleka e Malolo e Nadi."}, {"text_idx": "#000002", "text": "E vakaraitaka na Tabana ni Ovisa, ni turaga oqo, ea vodo tiko ena loma ni lori nei dua na turaga dauteitei yabaki 48 mai Toge e Ba , ka rau a mani tarovi ena vuku ni totolo ni siviti ni lori ena 60 na kilomita ena vanua e rau a ciciva."}, {"text_idx": "#000003", "text": "E tomana ka vakaraitaka na tabana ni Ovisa, ena gauna e a vatarogi tiko kina na draiva yabaki 48 mai Toge, ea qai sasaga me takoso na turaga yabaki 61 ki na vanua erau a vakatarogi tiko kina, ka mai vakavuna na nona leqa ena vuku ni nona coqai koya e dua na lori, mai davo toka yani ena gaunisala ,ka lako vata na nona coqai koya tale yani e dua tale na lori."}, {"text_idx": "#000004", "text": "E ratou vakaraitaka na Tabana ni Ovisa, e a qai cicivaki ki valenibula mai Nadi ,ka yacova sara na gauna sa mai kacivi kina na nona bula na turaga yabaki 61 oqo, ia eratou sa veivuke vakalevu sara na Tabana ni Ovisa ena kena vaqarai na matai ni lori ea vakavuna na nona mai leqa na turaga yabaki 61 mai Ba."}]